system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Grădina Zoologică din Chișinău.
assistant
Grădina Zoologică din Chișinău a fost înființată la 9 mai 1978 în sud-estul Chișinăului, nu departe de Grădina Botanică. În plan științifico-metodic activitatea Grădinii este coordonată cu Academia de Științe a Moldovei și Ministerul Mediului.

Secții 
Grădina Zoologică este situată în partea de sud a orașului, întinzându-se pe o suprafață de 24,306 hectare. Aceasta are drept obiective păstrarea, ocrotirea și studierea speciilor rare de animale și păsări, incluse în Cartea Roșie a Moldovei. Reprezintă un landșaft pitoresc în care își duc existența peste 150 specii de păsări și animale, printre ele numărându-se calul lui Przewalski, tigrul siberian, culanul din Turkmenistan etc. Dispune de un heleșteu (suprafața 1,2 hectare) populat de gâște, lebede albe și negre, rațe de baltă, barze și cocostârci.

Pe teritoriul grădinii se organizează expoziții mobile și excursii cognitiv-instructive pentru elevi.

Animalele din Grădina Zoologică sunt împărțite în 5 secțiuni:
 Animale răpitoare;
 Paricopitate și imparicopitate;
 Ornitologie;
 Primate;
 Acvaterariu.

În total sunt 1034 de viețuitoare, cuprinse în 138 specii.

Parteneriate 
Grădina zoologică este membru titualar al Asociației Eurasiatice a Grădinilor Zologice și Acvariilor (EARAZA). De asemenea, face parte din Asociația Mondială a Grădinilor Zoologice (WAZA) și din Sistemul Internațional de Evidență a Animalelor.

Speciile de mamifere și păsări întreținute se regăsesc în mai multe liste internaționale:

  (Berna, 1979)
  (Bonn, 1979)
 
 
 Cartea europeană a animalelor de rasă (ESB)

Galerie de imagini

Note

Legături externe

 Site-ul Grădinii zoologice

Zoologică
Chișinău
Atracții turistice din Chișinău
Fondări în 1978